Sojuz MS-17

Sojuz MS-17 (Союз МС-17) bija Krievijas kosmosa kuģis apkalpes nogādāšanai uz Starptautisko kosmosa staciju (SKS). Tas orbītā tika palaists 2020. gada 14. oktobrī, uz zemes atgriezās 2021. gada 17. aprīlī.

 Apkalpe 
Kuģa Sojuz MS-17 apkalpe augšupceļā un lejupceļā:
Kosmonauts PozīcijaLidojums pēc skaitaValsts, organizācija Sergejs Rižikovs ↑↓ Komandieris 2. , Roskosmos Sergejs Kuds-Sverčkovs ↑↓ Lidojuma inženieris 1 1. , Roskosmos Ketlīna Rubinsa ↑↓ Lidojuma inženieris 2 2. , NASA

Dublējošā apkalpe:
 Oļegs Novickis, komandieris, Roskosmos 
 Pjotrs Dubrovs, lidojuma inženieris, Roskosmos 
 Marks Vande Hei, lidojuma inženieris, NASA, 

Rezerves apkalpe:
 Antons Škapļerovs, komandieris, Roskosmos 
 Andrejs Babkins, lidojuma inženieris, Roskosmos 

COVID-19 pandēmijas dēļ šoreiz tika saformēta arī rezerves apkalpe gadījumam, ja saslimst pamatapkalpes un dublieru apkalpes locekļi.

 Lidojuma gaita 
Sojuz MS-17 tika palaists  05:45:04 UTC ar nesējraķeti Sojuz-2.1a no Baikonuras kosmodroma 31. starta laukuma 6. palaišanas iekārtas.

Kosmosa kuģis ar staciju saslēdzās 14. oktobrī 08:48:47 UTC (aptuveni trīs stundas pēc starta) pie Rassvet moduļa. Tuvošanās un saslēgšanās notika automātiskā režīmā.

Lai atbrīvotu vietu nākamajam kuģim pie moduļa Rassvet, 2021. gada 19. martā Sojuz MS-17 veica pārkabināšanos uz Poisk moduli. Vairākas stundas pirms manevriem kuģa apkalpe Sergejs Rižikovs, Sergejs Kuds-Sverčkovs un Ketlīna Rubinsa ieņēma savas vietas kuģī. 16:38:31 UTC Sojuz atvienojās un attālinājās 40 metrus. Tad tas aplidoja staciju, un 17:12:33 UTC pieslēdzās pie Poisk moduļa. Kuģi vadīja komandieris Rižikovs ar manuālo vadības sistēmu. Pēc Sojuz MS-17 atgriešanās uz zemes Poisk varēs izmantot iziešanai kosmosā, lai moduli sagatavotu Nauka laboratorijas moduļa pieņemšanai.

No stacijas Sojuz MS-06 atvienojās  01:34 UTC. Zemi nolaižamais aparāts sasniedza 04:55:12 UTC, 147 km uz dienvidaustrumiem no Žezkazghanas, Kazahstānā. Lidojuma ilgums — 184 dienas 23 stundas 10 minūtes.

 Atsauces 

 Ārējās saites 
 Хроника подготовки и полёта корабля «Союз МС-17» № 747 astronaut.ru 

Kategorija:Sojuz kosmosa kuģi
Kategorija:Sojuz pilotējamie lidojumi